text: Svensker fik tre år for voldsomt overfald på en prostitueret
  22 november 2014 kl. 06.44
  En 22-årig svensk mand skal tre år i fængsel og må aldrig mere komme til Danmark efter et voldsomt overfald på en thailandsk prostitueret.
  Den 44-årige thailandske kvinde blev udsat for det voldsomme overfald på et bordel i Horsens, skriver Horsens Folkeblad.
  Overfaldet fandt sted i januar 2013. Kvinden blev stukket mange steder på kroppen og fik næsten skåret sine fingre af.
  Den 22-årige mand sidder i øjeblikket fængslet i Sverige for bl.a. vold.
  Når han har afsonet sin fængselsstraf for overfaldet på den thailandske kvinde, bliver han udvist af Danmark for bestandigt.
  